stanford-oval/wikipedia huggingface dataset:
היסטוריה של הטכנולוגיה
טכנולוגיות של ימי הביניים וטכנולוגיות מודרניות > תקופת הרנסאנס

הפיתוח הטכנולוגי הראוי ביותר לציון במהלך תקופה זו הוא פיתוח מכונת הדפוס על ידי יוהאן גוטנברג באמצע המאה ה-15. תרומתו של יוהאן גוטנברג הייתה למעשה שכלול השיטה הקיימת, שכלול זה הפך את עולם הדפוס פשוט, זול ויעיל יותר.
הטכנולוגיה הצבאית התקדמה רבות בעקבות השימוש הנרחב בקשתות מוצלבות ופיתוח כלי ארטילריה אשר היו חזקים יותר מאי פעם.
טכנולוגיות של ימי הביניים וטכנולוגיות מודרניות > עידן התגליות

המצאת ספינות הקאראק והקרוולה במאה ה-15 בחצי האי האיברי הוביל לתחילת עידן התגליות, בין תחילת המאה ה-15 ועד תחילת המאה ה-17 ולבסוף לקולוניזציה האירופאית של אמריקה.
משום שדרכי המסחר היבשתיים הפכו לארוכים וקשים מדי בשביל מסחר יעיל ורווחי, משום כך, עם המצאת ספינות הקאראק והקרוולה החלו האירופים לחשוב שוב על מסעות למזרח.
במהלך עידן התגליות, חוקרים ומגלי ארצות אירופאים חיפשו בכיוונים שונים ברחבי העולם דרכי מסחר ושותפי מסחר חדשים. במהלך תהליך זה האירופאים גילו ארצות ופגשו בעמים שלא היו ידועים להם לפני כן ותוך כדי מסעות המחקר שלהם הם גילו גם את יבשת אמריקה. בין מגלי הארצות המפורסמים ביותר של התקופה ניתן למצוא את כריסטופר קולומבוס, וסקו דה גמה ופרדיננד מגלן.
מגלי הארצות יצרו מפות ותרשימים חדשים אשר אפשרו לימאים אשר הגיעו בעקבותיהם להמשיך ולחקור את העולם בביטחון רב יותר.
טכנולוגיות של ימי הביניים וטכנולוגיות מודרניות > המהפכה התעשייתית

פיתוח והפצת מנוע הקיטור על ידי ג'יימס ואט בשנת 1774 היה הכוח המניע של המהפכה התעשייתית אשר הוביל לשינויים חברתיים וכלכליים שהתחוללו באנגליה ואחר–כך ביתר מדינות אירופה ובארצות הברית, החל מאמצע המאה השמונה עשרה ועד מחצית המאה התשע עשרה. המהפכה החדירה שכלולים ומיכון רב בייצור החקלאי והתעשייתי והובילה לעיור חלק ניכר מן האוכלוסייה, גידול ניכר במספר התושבים והעלאת רמת חייהם ותוחלת חייהם.
יש הטוענים כי מנוע הקיטור היה קרש הקפיצה של התעשייה אל העידן המודרני. עד אותה תקופה היו הפועלים מפעילים מכונות בכוח פיזי, בעזרת בעלי חיים או בעזרת אנרגיית הרוח והמים.
מעל לכל, המהפכה הושפעה מהשימוש באנרגיה זולה בצורת פחם, אשר יוצר בכמויות גדולות מאי פעם מהמשאבים האדירים אשר היו ברשות בריטניה. המשמעות של פחם זול הייתה שהתעשייה כבר לא אולצה להשתמש במשאבי מים כדי להפעיל בתי חרושת, אף על פי שמשאבי המים המשיכו להוות מקור חשוב לאנרגיה.
מנוע הקיטור שימש לצורך הנעת מכונות כרייה ומשאבות מים במכרות הפחם ואיפשר לכרות כמות גדולה יותר של פחם ובעקבות כך תפוקת הפחם עלתה.
פיתוח של מנועי קיטור להנעה הוביל לפיתוח של קטרים ולמהפכת התחבורה אשר הגיעה בעקבות כך.
טכנולוגיות של ימי הביניים וטכנולוגיות מודרניות > המאה ה-19

במהלך המאה ה-19 חלו התפתחויות שונות בתחבורה, בבנייה, ובטכנולוגיות תקשורת אשר מקורן היה באירופה (בעיקר בבריטניה). טכנולוגיית מנוע הקיטור אשר הייתה קיימת מתחילת המאה ה-18 יושמה למעשה בהמשך גם על ספינות הקיטור וגם על רכבות המשא. קו רכבת המשא הראשון נבנה בשנת 1830 בין ליברפול לבין מנצ'סטר. הקטר "רוקט" של רוברט סטפנסון היה בין הקטרים הראשונים אשר הופעלו בקו.
בשנת 1879 הומצאה נורת הליבון החשמלית על ידי תומאס אלווה אדיסון.
עם הפיתוחים המשמעותיים בתחום הנדסת מערכות התקשורת (טלקומוניקציה) נמנים: מכשירי הטלגרפיה אשר בעזרתם ניתן היה לשלוח הודעות כתובות ללא העברה פיזית של אותיות והם סייעו בתפעול רכבות המשא בבטחה ושפופרות האוויר אשר שימשו לצורך העברת הודעות טלגרף או מברקים לבניינים בקרבות מקום מתחנות טלגרפיה.
טכנולוגיות של ימי הביניים וטכנולוגיות מודרניות > המאה ה-20

קצב הפיתוח הטכנולוגי התקדם בקצב מהיר במהלך המאה ה-20 בתחומים רבים:
הפיתוחים המשמעותיים בתחום התחבורה כוללים את המצאת המטוס (הן בעלי כנף קבועה והן מסוקים), התחלת שימוש המוני במכונית ובכבישים, רכבות המונעות במנוע בעירה פנימית ובמנוע חשמלי ורכבות מהירות.
הפיתוחים המשמעותיים בתחום מדעי החלל כוללים את המירוץ לחלל, ובמסגרתו תוכנית אפולו (כולל נחיתה על הירח) ובניית לוויינים.
הפיתוחים המשמעותיים בתחום המידע כוללים את המצאת מצלמת הקולנוע, הטלוויזיה, האינטרנט והתקשורת הסלולרית.
הפיתוחים המשמעותיים בתחום האנרגיה כוללים שימוש נרחב במנוע בעירה פנימית פיתוח הכור הגרעיני ושימוש באנרגיה סולרית.
הפיתוחים המשמעותיים בטכנולוגיה הצבאית כוללים פיתוח טילים, טנקים, מטוסי קרב, מסוקי קרב נושאות מטוסים, נשק לא קונבנציונלי וצוללות. בשל הרווחים המדעיים הקשורים ישירות למחקר ופיתוח צבאי, טכנולוגיות שונות התפתחו בקצב מואץ בין השאר בשל המלחמות שהתקיימו - כגון המחשוב, הרדיו, המכ"ם, והקלטת שמע - טכנולוגיות פורצות דרך אשר הובילו בהמשך לפיתוח הטלפון, מכונת הפקס ומדיה מגנטית לאחסון נתונים. בפרט, נוצרו פיתוחים טכנולוגיים חשובים במלחמת העולם השנייה.
אחד מהגורמים שגרמו לפיתוחה המואץ של הטכנולוגיה מהמאה ה-20 והלאה היא יכולת המזעור.
טכנולוגיות של ימי הביניים וטכנולוגיות מודרניות > המאה ה-21

אף על פי שהמאה ה-21 רק החלה, הואצה ההתפתחות הטכנולוגית אף יותר. קיימת התקדמות כמעט בכל תחומי המדע והטכנולוגיה, אשר הובילה לשיפורים אדירים בטכנולוגיה בה משתמשים כיום. קצב ההתפתחות בתחום המחשוב הוא רק דוגמה אחת להתקדמות הטכנולוגית המואצת - התקדמות אשר הובילה לספקולציה על סינגולריות טכנולוגית: נקודת זמן עתידית שבה ישיגו המחשבים יכולות אינטלקטואליות הגבוהות במידה משמעותית מאלו של בני האדם, אשר תתרחש כבר במהלך המאה הנוכחית.[דרוש מקור]
ההתפתחויות הטכנולוגיות בעשור זה כוללות בעיקר את חקר הננוטכנולוגיה, הנדסת ביוטכנולוגיה, היתוך גרעיני (ראו פרויקט איטר), טכנולוגיות דלק אלטרנטיביות (לדוגמה, תאי דלק, מכוניות היברידיות נטענות), מנוע Scramjet, מוליכות-על וה-Memristor.
בתחום האלקטרוניקה מנסים החוקרים לשפר את היעילויות של נורות ה-Led ושל התאים הסולריים.
ההבנה של פיזיקת החלקיקים צפויה להתרחב בעקבות מיזמים של מאיצי חלקיקים כגון מאיץ ה-LHC - המיזם המדעי הגדול בעולם. מחקרים רבים אשר מתבצעים כיום בתחום הפיזיקה התאורטית חוקרים תאוריות בתחום תורת הכבידה הקוונטית כגון תורת M, תורת העל-מיתר וכבידה קוונטית לולאתית.
כמו כן, מתוכננות חלליות חדשות. תחת פרויקט חקר החלל "תוכנית קונסטליישן" (ראו אוריון ו-Ares V). טלסקופ החלל ג'יימס וב ינסה לזהות את הכוכבים והגלקסיות הראשונות אשר עיצבו את היקום לאחר המפץ הגדול ולאתר את המיקום המדויק של מערכת השמש בתוך הגלקסיה שלנו דרך צפייה בספקטרום אינפרה אדום. כאשר תסתיים בניית תחנת החלל הבינלאומית היא תספק פלטפורמת ביניים למשימות חקר החלל ולניסויים של כוח הכבידה. על אף האתגרים וביקורות, סוכנות נאס"א וסוכנות החלל האירופית מתכוננים למשימה מאוישת למאדים במהלך העשור השלישי של המאה ה-21.
ראו גם

היסטוריה של המדע
היסטוריה של המתמטיקה
היסטוריה של הרעיונות
טכנולוגיה
הנדסה
הנדסת מכונות
היי טק
סינגולריות טכנולוגית
מחזור חיי טכנולוגיה
לפי המחקר הארכאולוגי פיתוח החקלאות קדם להמצאת הכתב
כלי אבן
כלי נשק מתקופת הברונזה
גרזן מתקופת הברזל שנמצא בשוודיה
טרבושה, כלי מצור ליידוי קליעים גדולים
תרשים של לאונרדו דה וינצ'י למכונה מעופפת, 1488 לערך
עגינת הסנטה מריה, תמונתו של הצייר אנדראס ון הרוולט, 1628, מראה את ספינתו המפורסמת של כריסטופר קולומבוס.
מנוע הקיטור של ג'יימס ואט
הקטר "רוקט"
הנחיתה על הירח
הרובוטים אשר נשלחו למאדים במהלך העשור הראשון של המאה ה-21 סיפקו מידע רב על התנאים הקיימים על פני כוכב הלכת.
פונוגרף

פונוגרף
אדיסון עם פונוגרף מוקדם
גליל, צילינדר של פונוגרף
| --- | --- |
: הקלטת פונוגרף בה תומאס אלווה אדיסון מקריא את מילות השיר "למרי הייתה כבשה קטנה" 
: לעזרה בהפעלת הקובץ
הפוֹנוֹגְרָף הוא מהמכשירים הראשונים שאפשר להקליט צלילים, לשמר אותם על גבי מדיה מכנית ולהשמיעם שוב. המדיה בפונוגרף היא גליל הנקרא גם צילינדר, זאת בניגוד לתקליט השטוח של הגרמופון שפותח לאחר עשר שנים.
הפונוגרף הראשון

אבטיפוס של המכשיר נבנה והופעל בהצלחה על ידי תומאס אלווה אדיסון ב־6 בדצמבר 1877.
כשאדיסון מצא דרך לשימור הקול הוא בא לנסות את ההמצאה, לצורך הקלטה הוא שר לתוך שפופרת המחוברת לממברנה דקה שבקצה שלה מחט חדה, גלי הקול הרעידו את המחט שחרטה שקעים על גבי גליל מסתובב מצופה ברדיד בדיל (Tinfoil). סיבוב הגליל מחדש כנגד המחט הרעיד את הממברנה שהשמיעה גלי קול וכך הנציחה את שיר הילדים "למרי הייתה כבשה קטנה" ואכן השיר השתמר בהקלטה ו"עשה היסטוריה". המנגנון לסיבוב הגליל במכשיר זה היה בורג שסובב בעזרת ידית.
הפונוגרף המסחרי מקליט ומשמיע

בשנת 1878 ייסד אדיסון את חברת Edison Phonograph Corporation לשם שווק הפונוגרף בצורה מסחרית. הפונוגרף המסחרי של אדיסון הונע על ידי "מנוע קפיץ" שמתחו אותו בעזרת ידית מחוץ למכשיר (ראה ידית בצד ימין של התמונה). מנגנון מיוחד של וסת צנטריפוגלי מכני שחרר את הקפיץ בצורה מבוקרת לשם סיבוב הגליל במהירות קבועה. המכשיר הקליט על גבי גלילי שעווה קשה (צילינדרים) בעזרת ממברנת הקלטה ומחט חריטה מיוחדת. הצליל המוקלט הושמע לתוך השופר שבתחתיתו ממברנת הקלטה שהזיזה אנכית את מחט ההקלטה לפי תדירות ומשרעת (עוצמת) הצליל. מערך זה הוזז אופקית על פני גליל השעווה (בצבע חום בהיר בתמונה) המסתובב וכך נחרט על השעווה חריץ במסלול לולייני, מעין הברגה עדינה עם שקעים שעומקם משתנה לפי הצלילים שהושמעו לשופר. לשם השמעה סובבו את הצילינדר והניחו על החריץ המוקלט מחט השמעה המחוברת לממברנה שנעה על פי הצלילים המוקלטים ויצרה גלי קול. צלילים אלו עברו לשופר בצורת חרוט לשם הגברה ופיזור אקוסטי של הצלילים המושמעים. בתמונה נראה השופר כמו קצה של כלי נשיפה ממתכת.
הגרמופון נגד הפונוגרף

הפונוגרף של אדיסון התחרה ביריבו הגרמופון של אמיל ברלינר שנים רבות. ייצור המוני ושכפול של תקליטים שטוחים עבור הגרמופון היה יעיל משמעותית מייצור של הצילינדרים עבור הפונוגרף. עם חלוף השנים גבר התקליט השטוח על הצילינדר. אדיסון הודה בניצחון התקליט ובשנת 1913 החל לייצר תקליטים שטוחים משל עצמו. התקליט היה האמצעי הנפוץ ביותר לשם האזנה למוזיקה ולהפצתה ברוב המאה ה-20.
סוף דרכו של הפונוגרף

לפונוגרף היה יתרון בזה שהוא איפשר הקלטה ביתית, משרדית או מוסדית, קלה ונוחה יותר מאשר ההקלטה בגרמופון שדרשה אמצעים מיוחדים, אבל החיסרון היה שהצילינדרים משעווה שנועדו להקלטה נשחקו במהירות והיה קשה לשמר או לשכפל את ההקלטות. את הפונוגרף אמצו גורמים מסחריים להקלטת ישיבות כדיקטפון וכן להקלטות בעבודת שדה במחקר של מוזיקה אתנית ובתחומי האתנומוזיקולוגיה, הבלשנות והפסיכולוגיה.
את הפונוגרף הפסיקו לייצר בשנת 1929 אך המשיכו להשתמש בו כמכשיר הקלטה וכדיקטפון עד בערך אמצע המאה ה-20.
ראו גם

גרמופון
Encounter at Farpoint

| פרק מ"מסע בין כוכבים: הדור הבא" |
| --- | --- |

פטריק סטיוארט בתפקיד ז'אן לוק פיקארד, וג'ון דה לנסי בתפקיד קיו, מתוך הפרק
 מספר פרק:  1
 מספר עונה:  1
 קוד הפקה:  101 102
 אורך:  91 דקות
 שפה:  אנגלית 
 תסריט:  די. סי. פונטנה, ג'ין רודנברי 
 בימוי:  קורי אלן, לס לנדאו 
 כוכבים אורחים:  דפורסט קלי
 דף הפרק ב-IMDb
 
"Encounter at Farpoint" (בעברית: "מפגש בפארפוינט") הוא פרק הפיילוט והבכורה של סדרת המדע הבדיוני האמריקאית מסע בין כוכבים: הדור הבא, שהוקרן בבכורה בשידור סינדיקציה ב-28 בספטמבר 1987. הפרק נכתב על ידי די. סי פונטנה וג'ין רודנברי וביים אותו קורי אלן. הפרק שודר במקור כסרט טלוויזיה בן שעתיים (עם פרסומות), ושידורים חוזרים שלאחר מכן בדרך כלל מחלקים את הפרק לשני חלקים.
הסדרה מתרחשת במאה ה-24 (משנת 2360 עד 2370), ועוקבת אחר הרפתקאותיהם של צוותה של ספינת החלל אנטרפרייז (NCC-1701-D) של פדרציית הכוכבים המאוחדת. בפרק זה, הצוות של ספינת האנטרפרייז החדשה שנבנתה בוחן את תחנת "פארפוינט" (בתרגום חופשי לעברית: "נקודה רחוקה") המסתורית שאנשי העם הבאנדי מציעים לפדרציה, תוך כדי פיקוח של ישות עוצמתית דמוית אלוהים שמכנה את עצמה "קיו" (ג'ון דה לנסי).
הפרק נעשה כפיילוט לסדרת "מסע בין כוכבים" החדשה, והיה פרק באורך כפול בעקבות התעקשות של חברת ההפקה פרמאונט טלוויזיה גרופ. לאחר שהתוכנית הוכרזה לראשונה ב-10 באוקטובר 1986, רודנברי הרכיב צוות הפקה שכלל רבים מאנשי הצוות ממסע בין כוכבים: הסדרה המקורית. בנוסף התוכנית השתמשה בכמה סטים ואביזרים קיימים מסרטי מסע בין כוכבים וגם מהסדרה המקורית.
עלילה

בשנת 2364, ספינת הדגל החדשה של פדרציית הכוכבים המאוחדת, הספינה אנטרפרייז (NCC-1701-D) של צי הכוכבים, מקבלת את משימתה הראשונה – לנסוע לכוכב הלכת "דנב 4". האנטרפרייז אמורה לפתוח קשרים עם אנשי העם הבאנדי הפשוטים שהצליחו בדרך מסתורית לנצל מאגרי אנרגיה אדירים ולבנות את תחנת "פארפוינט", להפתעתה הרבה של הפדרציה. בדרכה לדנב 4, האנטרפרייז נפגשת עם יצור כל יכול המזהה את עצמו בשם "קיו", החבר ב"רצף הקיו", בו חברים עוד רבים שדומים אליו ביכולותיהם. קיו מופיע על סיפון האנטרפרייז בתחפושת של ראש האינקוויזיציה, ומכריז שהאנושות עומדת למשפט. קיו מחליט שמעשיהם של צוות האנטרפרייז במשימתם הקרובה ישמשו לשם שיפוטם, ולאחר מכן יקבע קיו את גורל הגזע. לפני שהוא נותן לספינה לחזור למסלולה, קיו מזהיר את קפטן האנטרפרייז, קפטן ז'אן-לוק פיקארד (פטריק סטיוארט) שהוא ייכשל במשימה.
כשהאנטרפרייז מגיעה, חברי הצוות חוקרים את תחנת פארפוינט ומפתחים קשר עם המארח הבאנדי שלהם, גרופלר זורן (מייקל בל). הצוות הופך לחשוד כאשר פריטים שהם חפצים בהם מופיעים מאין. במהלך חקירת הצוות את התחנה הם אינם מסוגלים לזהות את מקור הכוח שמזין אותה. יועצת הספינה דיאנה טרוי (מרינה סירטיס), שלה יכולות אמפתיות על טבעיות מסוימות, חשה בישות עם רגשות עוצמתיים אך מיואשים הנמצאת בקרבת מקום, והצוות מגלה מבוך מוזר מתחת לתחנה, אך זורן אינו מסביר את קיומו. בעוד שצוות האנטרפרייז ממשיך בחיפושים שלו, ספינת חלל לא מזוהה נכנסת למסלול סביב דנב 4, מתחילה לירות על יישוב באנדי ישן יותר הממוקם ליד תחנת פארפוינט, וחוטפת את זורן. לפני שפיקארד מורה לירות על הספינה, קיו מופיע כדי להזכיר לו את המשפט של האנושות ומנחה את פיקארד לשלוח אליה צוות מחקר. צוות המחקר מגלה שלספינת החלל מעברים דומים לאלו הנמצאים תחת פארפוינט והם משחררים את זורן. הפעולות שלהם גורמות לספינת החלל להפוך ליצור חללי דמוי מדוזה, ופיקארד מצליח להסיק את התשובה למסתורין האופף את תחנת פארפוינט. זורן מאשר שהבאנדי מצאו יצור חללי דמוי מדוזה דומה פצוע על הפלנטה שלהם, ובזמן שניסו לטפל בו, הם גם ניצלו את יכולתו לסנתז חומר כדי ליצור את תחנת פראפוינט. היצור שנמצא סביב כוכב הלכת מנסה לשחרר את בן זוגו ותוקף את הבאנדי המחזיקים אותו בשבי.
אף על פי שקיו מעודד את פיקארד להעניש את הבאנדי, פיקארד מסרב, ובמקום זאת מורה לצוותו לירות קרן אנרגיה שתחייה את היצור, לאחר שיפנו את התחנה. הקרן מאפשרת ליצור להפוך בחזרה לצורתו דמוית המדוזה, והוא עף למסלול כדי להצטרף לחברו. הצוות צופה בהתרגשות באיחוד זוג היצורים, וקיו מופיע ומודיע לפיקארד שהם צלחו את המבחן שלהם, אך רומז שהם עוד ייפגשו בהמשך.
הפקה > פיתוח

סדרת מסע בין כוכבים החדשה הוכרזה ב-10 באוקטובר 1986, על ידי ראש קבוצת הטלוויזיה Paramount, מל האריס. הוא הכריז שהיוצר של מסע בין כוכבים, ג'ין רודנברי, אמור להיות המפיק בפועל ולהוביל את יצירת הסדרה החדשה.
כל ארבע רשתות השידור הגדולות דחו את ההצעה לשדר את סדרת מסע בין כוכבים החדשה, מכיוון שלא היו מוכנים להתחייב לעונה ראשונה באורך של 26 שעות, למשבצת שידור לא משתנה ולקמפיין פרסום. הצוות המשיך בפרויקט בגיבוי של פרמאונט. רודנברי החל להרכיב צוות הפקה שכלל עמיתים שעבדו איתו על הסדרה המקורית.
על די. סי. פונטנה, שעבדה בעבר על מספר פרקים בסדרה המקורית, הוטל לכתוב את התסריט לפרק הפיילוט. צוות ההפקה נפגש במלואו בפעם הראשונה ב-18 בפברואר 1987, לאחר שקיבל את הטיוטה הראשונה של התסריט של פונטנה כמה ימים קודם לכן.התסריט הראשוני היה שונה ברובו מהגרסה הסופית, אך עם זאת חלק מהדמויות הראשיות נשארו עד לגרסה הסופית. העלילה הכוללת את קיו נוספה לאחר מכן לפרק על מנת להאריך אותו. רודנברי כיוון לפיילוט באורך שעה, אבל פרמאונט רצתה שהפרק יארך שעתיים, מה שקרה לבסוף. חלקים נוספים נוספו לפרק על מנת להאריכו, כמו סצנת הפרדת חלק הצלחת של האנטרפרייז משאר גופהּ והופעתו של האדמירל ליאונרד מק'קוי.
הפקה > גיוס שחקנים

רודנברי הבין בשלב מוקדם שיצירת סדרה עם הצוות מהסדרה המקורית לא מעשית. רודנברי סלד מיצירת סדרה בה יככבו דמויות שונות אך עם תפקידים הדומים לאלו בסדרה המקורית. על כך הוא הסביר: "אני לא רוצה להאמין שהדמיון שלנו כל כך דק כך שאין לנו אפשרויות אחרות לחשוב עליהן". משיחת הליהוק הראשונה אשר נערכה ב-10 בדצמבר 1986 חלו מספר שינויים באפיון כמה מהדמויות. לדוגמה שמו של פיקארד שונה מ-"ג'וליאן פיקארד" ל"ז'אן-לוק פיקארד", ודמותו של דאטה נעשתה לדמות של אדם לבן. מאצ'ה הרננדז, דמות שהייתה אמורה להיות מגולמת על ידי מרינה סירטיס ולאחר מכן הוחלפה בדמותה של טאשה יאר, הייתה קצינת אבטחה לטינית, בעוד שדיאנה טרוי, אותה גילמה סירטיס לבסוף, הייתה אמורה להיות איסלנדית או סקנדינבית. דמותו של וסלי קראשר הייתה אמורה להיות דמות נערה בשם לזלי, אך רודנברי סבר שהיותה של הדמות זכר תאפשר יותר קווי עלילה.
פטריק סטיוארט לוהק לתפקיד ז'אן-לוק פיקארד למרות התנגדותו של רודנברי. רודנברי רצה שחקן צרפתי לתפקיד, אך מכשהבין כי אין לו אפשרות מתאימה יותר, התרצה רודנברי והתאים את התפקיד לסטיוארט.
הבחירה החביבה על רודנברי עבור ויליאם רייקר הייתה ג'ונתן פרייקס, שעבר שבעה אודישנים לפני שנבחר לתפקיד.
התפקיד של וורף דרש שחקן שחור על מנת להפוך את האיפור לתפקיד של קלינגון לקל יותר. אף על פי שהדמות נכתבה כדמות משנית, בעקבות משחקו הטוב של מייקל דורן בפרק זה התפקיד הורחב ווורף הפך לדמות ראשית שהופיעה גם במסע בין כוכבים: חלל עמוק 9.
הופעתו של דפורסט קלי בתור ליאונרד מק'קוי נשמרה בסוד, והדמות כונתה בתסריטים רק "אדמירל". אף על פי שרודנברי לא סבר שיסכים להופיע כאורח, קלי הסכים ואף ביקש שיקבל רק שכר בסיסי עבור התפקיד.
קולם מיני לוהק לתפקיד הגאי על גשר הספינה, ולאחר הופעה נוספת בפרק "Lonely Among Us", דמותו קיבלה את השם מיילס אובריאן, שהמשיכה גם להופיע בסדרה מסע בין כוכבים: חלל עמוק 9.
קבלה

הפרק שודר בעשרות תחנות שונות, ובסך הכל הוא שודר לקהל של 27 מיליון בני אדם. התוכנית כונתה מיד "סדרת הדרמה בעלת הדירוג הגבוה ביותר בטלוויזיה".
ג'יל ל. לנפורד צפתה בפרק עבור המגזין The Herald Journal ותיארה אותו כתחייתה של "אגדה". היא סברה שהפרק עצמו מזכיר את הפרקים הקלאסיים של הסדרה המקורית "Arena" ו-"The Squire of Gothos", ושהוא היה "הדרך המושלמת להציג את הצוות", ו"התחלה מושלמת". דון מריל, שכתב עבור מגזין TV Guide אמר שהתוכנית הייתה "יורשת ראויה למקור". טום שיילס ממגזין "וושינגטון פוסט" ראה את הופעת האורח של דפורסט קלי כ"נוגעת ללב", אך חשב שפטריק סטיוארט הוא "קשקוש קירח עגום שיהפוך לנבל טוב יותר".
כמה מבקרים העריכו מחדש את הפרק זמן מה לאחר שידור הסדרה. מישל אריקה גרין סקרה את הפרק עבור TrekNation, ומצאה את הפרק מאכזב בהתייחסות לדמותו של קפטן פיקארד וחברות הצוות הנשיות. השחקן וויל ויטון, שסקר גם את הפרק שנים מאוחר יותר עבור TV Squad, נתן לפרק ציון 'C-', ואמר ש"באותה תקופה, טרקים שקיוו לראות את מסע בין כוכבים שהם היו רגילים אליו משנות השישים, התאכזבו". זאק הנדלן ממגזין The A.V. Club מתח ביקורת על חלק מהמרכיבים של הפרק, כמו סצנת הפרדת חלק הצלחת של האנטרפרייז משאר גופה. הוא שיבח את ההופעה של פטריק סטיוארט כקפטן פיקארד, תיאר אותו כ"שחקן משובח" ונהנה מג'ון דה לאנסי בתור קיו.
הפרק דורג כאחד הטובים ביותר בסדרה על ידי The Hollywood Reporter ו- Den of Geek,
הפרק היה מועמד לפרס הוגו.
שידור וסטרימינג

"Encounter at Farpoint" שודר לראשונה כפרק יחיד בן שעתיים בשידור סינדיקטי החל מ-28 בספטמבר 1987. קוד ההפקה של הפרק בן השעתיים הוא 721, בעוד שהוא הוצג גם כשני פרקי טלוויזיה עם מספרי הפקה 101 ו-102.
הפרק משודר בשידור הזרמת מדיה בשירותים פרמאונט+ ונטפליקס.
הערות שוליים

↑  Nemecek (2003): p. 1
1 2 3 4 5  Vary, Adrian B. (25 בספטמבר 2007). "Star Trek: The Next Generation: An oral history". Entertainment Weekly. נבדק ב-30 בספטמבר 2012. {{cite news}}:  (עזרה)
↑  Nemecek (2003): p. 7
1 2 3 4  Nemecek (2003): p. 24
↑  Nemecek (2003): p. 2
1 2 3  Nemecek (2003): p. 13
↑  Nemecek (2003): p. 14
1 2  Nemecek (2003): p. 18
↑  Nemecek (2003): p. 17
1 2  Reeves-Stevens (1998): p. 57
↑  Nemecek (2003): p. 20
1 2  Lanford, Jill L. (3 באוקטובר 1987). "New 'Star Trek' series shows promise". The Herald-Journal. p. C9. נבדק ב-16 בספטמבר 2012. {{cite news}}:  (עזרה)
↑  Reeves-Stevens (1998): p. 58
↑  Green, Michelle Erica (16 בפברואר 2007). "Encounter at Farpoint". TrekNation. נבדק ב-22 באוגוסט 2011. {{cite news}}:  (עזרה)
↑  Wheaton, Wil (3 בינואר 2007). "Star Trek: The Next Generation: Encounter at Farpoint (Part I) (series premiere)". Huffpost TV. אורכב מ-המקור ב-31 באוגוסט 2011. נבדק ב-22 באוגוסט 2011. {{cite news}}:  (עזרה)
1 2  Handlen, Zack (2 באפריל 2010). "Encounter at Farpoint". The A.V. Club. נבדק ב-16 בספטמבר 2012. {{cite news}}:  (עזרה)
↑  "'Star Trek: The Next Generation' - The 25 Best Episodes". The Hollywood Reporter (באנגלית). נבדק ב-2022-01-25.
↑  "Star Trek: The Next Generation's 25 must-watch episodes". Den of Geek (באנגלית). נבדק ב-2022-01-25.
↑  "6 Iconic Star Trek Episodes by D.C. Fontana". Star Trek (באנגלית). נבדק ב-2020-01-23.
1 2  Nemecek, Larry (2012-09-25). The Next Generation Companion: Star Trek The Next Generation (באנגלית). Simon and Schuster. ISBN 978-1-4711-0679-8.
| מסע בין כוכבים: הדור הבא |
| --- | --- | --- |
| יוצר הסדרה | ג'ין רודנברי |  |
| שחקנים ראשיים | פטריק סטיוארט • ג'ונתן פרייקס • לוואר ברטון • מייקל דורן • גייטס מק'פאדן • מרינה סירטיס • ברנט ספיינר • ויל ויטון • דניס קרוסבי • דיאנה מולדואר |  |
| דמויות ראשיות | ז'אן-לוק פיקארד • ויליאם רייקר • ג'ורדי לה פורג' • וורף • בוורלי קראשר • דיאנה טרוי • דאטה • וסלי קראשר • טאשה יאר • קתרין פולאסקי |  |
| דמויות משנה | מיילס או'בריאן • רג'ינלד בארקלי • גאורון • גאינן • רו לארן • סארק • סילה • זפרם קוקרן • קיו • קיילאס • תומאס רייקר |  |
| גזעי חייזרים | אל-אוריאנים • אנדרואיד • באג'ורנים • בטאזואיד • בורג • וולקנים • פרנגי • קיו • קרדאסים • קלינגונים • רומולאנים |  |
| מושגים | אנטרפרייז-D • אנטרפרייז-E • הולודק • וייזור • טרנספורטר • מאקי • מנוע עיוות • משכפל • מתרגם אוניברסלי • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| סרטי הקולנוע | דורות • המפגש • המרד • נמסיס |  |
| פרקים בולטים | Encounter at Farpoint • The Big Goodbye • Pen Pals • Q Who • Yesterday's Enterprise • The Best of Both Worlds • Redemption • Darmok • The Outcast • The Inner Light • All Good Things... |  |
| ראו גם | זיכיון מסע בין כוכבים • מסע בין כוכבים: פיקארד • אימזדי |  |
השחקנית מרינה סירטיס קיבלה במקור את התפקיד של קצינת הביטחון מאצ'ה הרננדס.
דה פורסט קלי, שגילם את לאונרד מקוי בסדרה המקורית, חזר לתפקידו כאורח בפרק זה.
מסע בין כוכבים: אנטרפרייז – דמויות

זוהי רשימה של דמויות מסדרת הטלוויזיה "מסע בין כוכבים: אנטרפרייז".
מפתח

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|    בני אדם   אנדוריאנים   וולקנים |    זינדי   שונות |  |  |  |  |  |  |
מיכאל שניצלר

| --- | --- |

מיכאל שניצלר
 לידה:  7 באוגוסט 1961 י"ח באב ה'תשכ"א ברקלי, קליפורניה, ארצות הברית
 פטירה:  14 באפריל 2023  (בגיל 61) כ"ג בניסן ה'תשפ"ג מונסי, מדינת ניו יורק, ארצות הברית
 מוקד פעילות:  ארצות הברית ארצות הברית
 עיסוק:  זמר
 חברת תקליטים:  אינדיפנדנט, Sameach Music Inc, RECORDJET
 www.michoelschnitzler.com
מיכאל שניצלר (י"ח באב ה'תשכ"א, 7 באוגוסט 1961 – כ"ג בניסן ה'תשפ"ג, 14 באפריל 2023) היה זמר, גראמער ומלחין חסידי-אמריקאי.
ביוגרפיה

מיכאל נולד לאביו משולם זושא בברקלי שבקליפורניה, בגיל צעיר התייתם מאביו ונסע ללמוד בישיבת טאהש שבקנדה, אצל האדמו״ר רבי משולם פייש לאווי.
לאחר נישואיו עבר לעיירה קריית יואל שבארצות הברית, לאחר מכן היגר למונסי ולסי גייט (אנ'), ולאחר מכן לבורו פארק, ולאח״כ לעיר ג׳קסון שבניו ג׳רזי בה התגורר עד לפטירתו.
ביוגרפיה > קריירה

בשנות לימודיו בישיבה שימש שניצלר כסולן בהצגות בהן שיחק. לאחר נישואיו החל לשמש כזמר חתונות וכגראמער בשמחות ובאירועים בקריית יואל, כמו כן שימש כשחקן באירועים חסידיים בארצות הברית.
לאחר פרסומו החל שניצלר להקליט את לחניו. את אלבומו הראשון הקליט בשנת 2000 ומאז הוציא לאור 15 אלבומים, רובם ביידיש.
שניצלר היה משלב כישורי משחק עם שירת לחניו, ואף הוציא אלבום של חרוזים ביידיש בשם 'דער טאטע הערט' כשכל שיר מלווה בסרטון הממחיש את השיר על ידי שחקנים מקצועיים, וביניהם שניצלר עצמו, מנשה לוסטיג ואחרים.
לאחר מכן עם השנים החל שניצלר להוציא סדרה של אלבומים הנושאת את השם די נשמה פלאם (ביידיש, שפירושו בעברית היא "להבת הנשמה"), באותו סגנון המשלב גראמען ופואמות ביידיש עם לחנים מבית היוצר של מלחינים חסידיים פופולרים, ביניהם פינקי וובר מוטי אילוביץ, וליפא שמלצר, אלבומים זכו להצלחה רבה ולפופולריות בקרב הקהל החסידי ודוברי היידיש.
בכ"ד שבט תשע"ז הופצה שמועה ברשתות החברתיות על פטירתו של שניצלר, והוא פרסם הקלטה שהפריכה את השמועה.
לאחר שהחלים ממחלה קשה הוציא את הדיסק "מימיני מיכאל" ובו השיר "מיין הארץ", וכתב את שם האלבום הנוכחי נקרא "מימיני מיכאל", כי בכל עת שעברה כל התלאות על ראשי הרגשתי בכל עת אשר מלאכי אלקים עומדים מימיני, ועל ראשי שכינת קל, וב"ה שאני בין החיים לספר את כל נפלאותיו לבני אדם.
נפטר לפני כניסת השבת בכ"ג בניסן ה'תשפ"ג – 14 באפריל 2023 לאחר שעבר דום לב, נקבר בבית העלמין 'הר שלום' במונסי.
אחיו, ברוך יהודה היה גבאי צדקה של כולל שומרי החומות. לאחר פטירתו, שר שניצלר לזכרו את השיר "אלקא דמאיר ענני" שהולחן ונכתב על ידי פינקי ובר.
דיסקוגרפיה ושיתופי פעולה

א יידישע שמחה (2000)
א היימישע שמחה
טאנץ מיט לחיים
טאנץ מיט המזמרים 1
טאנץ מיט המזמרים 2
דער טאטע הערט
די וואך
די יידישע קרויין
החתונה הגדולה
הכל יודוך
מיין קינד אייכה
מיין קינד טרעף מיך
יברך את הנערים - מתיקות 1
אליו - מתיקות 3
מיט א יידישען טעם
משיח - אחכה לו
ברכת הבנים - שבת פלאם
רקידה תמידית
The 2’nd Dance
פרויקט האחדות
שבת אחים - א שבת און מעזיבוזש
שבת אחים - Music Medley
שמחה חסידית
שמחת בית השואבה
שמחת הציבור
The Wedding Of The Youngest
וברוכים הם
קול הכוכבים
כח הרצון
יידען דערציילען - די נשמה פלאם
יום שמחתנו
ישיש - Yosis Orchestra
יא, דו קענסט - נשמה פלאם 3
א נקודה'לע - נשמה פלאם 4
מימיני מיכאל - נשמה פלאם 5 (2017)
א לעבעדיגע ספר תורה - נשמה פלאם 6
שבתון